Ribe Stifts Adresseaviser, 1844-09-27
Den høitidelige Aabning af Jernbanen imellem Kiel og Altona har da fundet Sted. Høitideligheden begyndte med en Tale, som holdtes af en af Directeurerne, Arnemann, i et i denne Anledning meget smukt dekoreret Locale, og i hvilken han, iblandt Andet fremhævede, hvilket opløftende Øieblik det var, at see et Foretagende af den Natur udført efter saa store Vanskeligheders Overvindelse, som derved have været at beseire. Efter denne Tale forelæste Prinds Statholderen en Skrivelse fra Kongen, hvori Allerhøistsamme takkede Directionen for dens Bestræbelser og skjænkede Arnemann Ridderkorset, hvilket blev ham overrækket af Statholderen. Selskabet, som bestod af omtr. 450 Personer, steeg derefter tilvogns og Toget afgik Kl. 8 fra Altona. Det bestod af 10 Passageervogne foruden en Pakvogn, og blev trukket af 2 Locomotiver, som vare prydede med Grønt og Blomster. Bevægelsen var særdeles behagelig, hvilket fornemmelig er en Følge deels af at Skinnerne hvile umiddelbart paa Træunderlag, deels at Passageervognene ere forsynede med 6 Hjul og de saakaldte Adamske Fjedre, hvilke ere meer elastiske end de almindelige Vognfjedre. Overalt hvor Toget skred frem blev det jublende hilset af en stor Mængde Mennesker, som havde forsamlet sig for at see dets Ankomst og ved samtlige Stationer, hvorved Æresporte vare opførte, beklædte med Grønt og passende Emblemmer, modtaget deels med Kanonskud, deels med Hurra og Fryderaab og Taler af den forsamlede uhyre, tildeels fenligklædte Mængde, iblandt hvilke især Borgermilitairet og Laugene i Elmshorn udmærkede sig. Det hele Tog lignede, formedelst den jublende Maade, hvorpaa det overalt blev modtaget, et sandt Triumphtog, og Jnteressen tiltog efterhaanden som det skred fremad og, efter 3 Timers Reise, naaede Kiel. Ved Ankomsten hertil frembød sig et Skue, som gjorde et herligt Jndtryk. Den store Skraaning imellem Chausseen og den provisoriske Station var nemlig bogstavelig bedækket med Mennesker af alle Klasser, hvilke, under Kanonskud og Musik af Jtzeboernes Musitkorps, jublende hilsede Toget ved Ankomsten til Stationen. Fra samme begav Selskabet sig tilvogns igjennem Kiels Hovedgader til Skibsbroen. Fra flere Huse varede Flag og flere vare prydede med Guirlander af Grønt og Blomster. Alle Vinduer vare fyldte med Tilskuere, og den store Mængde, som havde forsamlet sig ved Stationen, fulgte Toget igjennem Byens Gader til Skibsbroen. Ved denne blev det modtaget med en Sang af Kieler Liedertafel, hvorefter Byens Syndikus, Dr. Balemann, holdt en temmelig lang Tale. Efterat denne var fuldendt steg Selskabet i Baade for at seile til det bekjendte smukke Badested Dusternbrook og der indtage en Dejenner. Under en almindelig Munterhed begav Selskabet sig, efter et Par Timers Ophold, igjen tilsøes og tilbage til et, i Nærheden af den provisoriske Station, indrettet Landingsted, og efter at have indtaget Sæde i et Train af 12 Vogne, hvilket formedelst deres Størrelse (de ere nemlig indrettede til respective 40, 48 og 60 Personer) havde en overorordentlig Længde, fortsattes Touren tilbage paa den behageligste Maade til Altona, begunstiget af et fortrinligt Veir. Ved Afreisen fra Kiel var Kl. 3, men ikke destomindre var saavel ved Stationen dersteds som ved de øvrige mindre Stationer en overordentlig Mængde Mennesker forsamlet, som atter jublende modtog Toget med Kanonskud og Fryderaab. Tilbagereisen fuldendtes ligesom Henretsen, i tre Timer, uden mindste Uheld indtraf. Ved Ankomsten til Altona var en uhyre Mængde Mennesker tilstede, som havde forsamlet sig i Nærheden af Stationen for at see Togets Ankomst. Denne fandt Sted Kl. 6, og en Time derefter dinerede Selskabet, bestaaende paa den Tid af omtrent 500 Personer i det smukt indrettede Locale i Banegaarden. Under en almindelig Munterhed bleve flere Staaler udbragte, iblandt andre for Kongen, ved hvilken man fornemmelig fremhævede hvormeget Hs. Maj. havde bidraget til at fremme dette Foretagende, som, uden denne Hjelp, ikke vilde være kommet til Udførelse. Efter Dineen begav en stor Deel af Selskabet sig til Rainville's Hotel, som var smukt illumineret i Anledning af Kongens Fødselsdag. (B. T.)¬